Միխայիլ Սաբլին

**Միխայիլ Պավլովիչ Սաբլին** (, . ),  ռուսական կայսերական նավատորմի ծովակալ և ռուսական Սպիտակ շարժման ներկայացուցիչ, Ուկրաինայի առաջին անկախ ռազմածովային նավատորմի հրամանատար։

## Կենսագրություն
Սաբլինը ծնվել է Սևաստոպոլում, ծովայինի ընտանիքում. նրա հայրը փոխծովակալ Պավել Սաբլինն էր, իսկ եղբայրը՝ Նիկոլայ Պավլովիչ Սաբլինը, նույնպես ռազմածովային սպա էր։

Միխայիլը 1890 թվականին ավարտել է Պետրոգրադի ծովային կադետական կորպուսը և կրտսեր սպայական կոչումով ծառայության անցել Ռուսաստանի Սևծովյան նավատորմում: Ռուսական տորմիղի կազմում մեկնել է Չինաստան, մասնակցել բոքսերների ապստամբության ճնշմանը: 1904-1905 թվականների ռուս-ճապոնական պատերազմի ժամանակ նա Oslyabya նավի սպա էր: Այդ նավը խորտակվեց Ցուսիմայի ճակատամարտի ժամանակ, բայց նա կարողացավ փրկվել:

Պատերազմի ավարտից հետո Սաբլինը վերադարձել է Ռուսաստան և կրկին ծառայել Սևծովյան նավատորմում՝ ղեկավարելով էսկադրային ականակիր և թնդանոթակիր հածանավ, իսկ 1912 թվականին ստանձնեալ է *Ռոստիսլավ* ռազմանավի հրամանատարությունը:

Առաջին համաշխարհային պատերազմի ժամանակ նա ղեկավարել է Սևծովյան նավատորմի հածանավային էսկադրիլիան և մասնակցել բազմաթիվ մարտական գործողությունների Կայսերական գերմանական նավատորմի և օսմանյան նավատորմի դեմ, դրսևորել խիզախություն, ինչի համար պարգևատրվել է Սուրբ Գեորգիի շքանշանով: 1915 թվականին ստացել է դերծովակալի կոչում: 1915 - 1918 թվականներին ղեկավարել է Սև ծովի ականանետային պաշտպանությունը։ 1916 թվականին եղել է 2-րդ ռազմանավային բրիգադի հրամանատարը, 1917 - 1918 թվականներին՝ Սևծովյան նավատորմի գլխավոր շտաբի պետը: Ռուսական հեղափոխությունից հետո՝ 1918 թվականի փետրվարից մինչև հունիսի 17-ը Սաբլինն ստանձնել է խորհրդային կառավարությանը ենթակա Սևծովյան նավատորմի հրամանատարությունը։

1918 թվականի ապրիլի 29-ին  պաշտոնապես հայտարարել է, որ ամբողջ նավատորմը Ուկրաինայի Ժողովրդական Հանրապետության սեփականությունն է, և  հրամայել է իր նավերի վրա ու Սևաստոպոլի ամրոցի վերևում բարձրացնել Ուկրաինայի ժողովրդական Հանրապետության դրոշը: 1918 թվականի մայիսին գերմանացիները ներխուժեցին Ղրիմ, և Սաբլինն իր նավատորմի մի մասը (երկու մարտանավ և տասնչորս էսկադրային ականակիր) գերությունից ազատելու նպատակով տեղափոխեց Նովոռոսիյսկ։ Լենինը նրան հրամայեց խորտակել իր նավերը, սակայն նա հրաժարվեց դա անել և մեկնեց Մոսկվա՝ անձամբ Լենինին հանդիպելու և իր գործը պաշտպանելու համար: Այստեղ Սաբլինն անմիջապես ձերբակալվեց ու բանտարկվեց բոլշևիկների կողմից, բայց 1918 թվականի օգոստոսին փախավ և ճանապարհ ընկավ Միացյալ Թագավորություն՝ հետագայում Ղրիմում Պավլո Սկորոպադսկու հակաբոլշևիկյան ուժերին միանալու նպատակադրումով: Սաբլինը ղեկավարում էր Սպիտակ շարժման ռազմածովային ուժերը, բայց 1920 թվականին վատառողջության պատճառով ստիպված էր թողնել ծառայությունը:

Նա մահացավ 1920 թվականի հոկտեմբերի 17-ին Յալթայում, լյարդի քաղցկեղից: Հուղարկավորվեց Սևաստոպոլում։

## Ծանոթագրություններ

## Գրականություն
* *Г. П. Савченко.* Саблін Михайло  // 
## Արտաքին հղումներ
* Саблін // Українська мала енциклопедія: 16 кн.: у 8 т. / проф. Є. Онацький. — Накладом Адміністратури УАПЦ в Аргентині. — Буенос-Айрес, 1964. — Т. 7, кн. XIII: Літери Риз — Се. — С. 1656. — 1000 екз.
* https://web.archive.org/web/20041107101013/http://hronos.km.ru/biograf/bio_s/sablin_mp.html
* http://flot.sevastopol.info/command/allcommand.htm 
* М.&nbsp;П.&nbsp;Саблін в кінохроніці Дзиги Вертова. 1918 рік
* Саблин Михаил Павлович — ХРОНОС. ВСЕМИРНАЯ ИСТОРИЯ В ИНТЕРНЕТЕ
* էջ ռուսերեն լեզվով Hronos-ից

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:1920 մահեր
Կատեգորիա:1869 ծնունդներ
Կատեգորիա:Ռուս ծովակալներ
Կատեգորիա:ՎՀ/թեմա 4